Държавен вестник, бр. 73, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  73
план номера 180.010 и 180.007). С оглед изисква-
нията на чл. 108, ал. 5 ЗУТ за целесъобразно 
устройване на територията е необходимо допус-
кането служебно да обхване и тези поземлени 
имоти, като заявителят поеме изработването на 
подробен устройствен план и за изграждане на 
необходимата публична инфраструктура и за тях.
Заявителят е удостоверил правото си на соб-
ственост върху имотите с нотариални актове и 
скици от кадастралната карта и кадастралните 
регистри. Представена е декларация с нотариална 
заверка на подписа на заявителя, с която той 
се задължава съобразно изискванията на чл. 15 
ЗУЗСО да изгради за своя сметка необходимата 
публична инфраструктура за територията – пред-
мет на планиране.
Заявлението е разгледано от ОЕСУТ с протокол 
№ ЕС-Г-15 от 6.03.2012 г., т. 27, и е взето решение 
да се предложи на Столичния общински съвет 
да допусне исканото изработване на подробен 
устройствен план за далекоперспективна зона.
С Решение № 170 по протокол № 14 от 
5.04.2012 г. СОС е допуснал изработването на 
ПУП – план за застрояване, план за регулация и 
план-схеми по чл. 108, ал. 2 ЗУТ за изграждане 
на център за многофункционално предназначение 
в обхвата на поземлени имоти в землищата на 
с. Мрамор и на с. Волуяк, местности Равнище 
и Килказ, район „Връбница“, с идентификатори 
номера 12084.2750.5, 49206.2671.1, 12084.2750.9 и 
12084.2750.8, 12084.2750.7 и 12084.2750.10, попадащи 
в устройствена зона Смф2д – далекоперспективна 
територия съгласно общия устройствен план на 
Столична община.
Със Заповед № РД-09-50-479 от 19.05.2012 г. на 
главния архитект на Столична община е одобрено 
задание за изработване на подробен устройствен 
план, м. Равнище и Килказ, землища с. Мрамор 
и с. Волуяк.
Със Заповед № РД-09-50-502 от 30.05.2012 г. 
на главния архитект на Столична община е до-
пусната устройствена процедура – ПРЗ в обхват: 
изменение на улична регулация в участъка на 
ПРЗ, м. Волуяк, и ПРЗ за ПИ 2750.5, 2671.1, 2750.9, 
2750.8, 2750.7, 2750.10.
Със заявление № ГР-70-00-72 от 5.03.2012 г. е 
внесен проект в съответствие с даденото допуска-
не, изработен върху кадастрална карта. С проекта 
за регулация се предвижда изменение на улична 
регулация от о.т. 220а до о.т. 220в; от о.т. 100б 
до о.т. 231 на м. Волуяк. С плана за регулация 
се откриват улици: от о.т. 231 до о.т. 243; от о.т. 
220в до о.т. 259; по о.т. 235-236-237-238-240-241; 
задънена улица по о.т. 238-260. Създава се нов 
кв. 59 с новообразувани УПИ I, II, III, IV и кв. 
59а с УПИ I – нов, м. Бул. Ломско шосе.
С плана за застрояване в новообразуваните 
УПИ се ситуират сгради за обществено обслуж-
ване, търговия, безвредни производства, складове, 
офиси и трафопост. Проектът е придружен от 
геодезично заснемане и актуализирани скици от 
АГКК. Допълнително са представени: съгласуване 
на генплан – мотивирано предложение за пътни 
връзки с организация на движението, съгласуван 
с ОПП – СДВР, от 10.03.2014 г., отдел „ОБД“ – СО, 
от 4.04.2013 г.; АПИ с писмо № 1441-1296 от 
1.11.2013 г., ПТКП – геометрично решение и на-
длъжен профил на локално платно; заснемане по 
чл. 19, ал. 4 ЗУЗСО, съгласувано с дирекция „Зе-
лена система“ при СО на 22.05.2013 г.; план-схема 
водоснабдяване и канализация, съгласувана със 
„Софийска вода“ с писмо № ТУ-1735 от 16.05.2013 г.; 
план-схема електроснабдяване, съгласувана с ЧЕЗ 
с писмо № 1201157003 от 4.07.2013, съгласуване 
с „БТК“ от 12.03.2012 г., съгласуване с „Улично 
осветление“ – АД, от 1.03.2012 г.; съгласуване с 
„Топлофикация – София“ от 19.03.2012 г., съгла-
суване със „Софиягаз“ от 24.02.2012 г.
Проектът е съгласуван от отделите на 
НАГ – СО.
С писмо № ГР-70-00-72/12 от 29.11.2013 г. 
проектът, план-схемите на техническата инфра-
структура и придружаващите ги материали са 
изпратени за обявяване по реда на чл. 128, ал. 2 
ЗУТ и провеждане на обществено обсъждане по 
реда на чл. 128, ал. 5 ЗУТ в район „Връбница“. В 
изпълнение на Заповед № РД-09-35 от 11.02.2014 г. 
на кмета на район „Връбница“ е проведено об-
ществено обсъждане, за което е съставен протокол.
С писмо № АГ-66-02-129/6 от 19.03.2014 г. район 
„Връбница“ връща проекта в НАГ с уверение, че 
няма постъпили възражения.
Проектът е разгледан и приет на ОЕСУТ с 
протокол № ЕС-Г-22 от 25.03.2014 г., т. 1.
При горната фактическа обстановка се уста-
нови от правна страна следното:
Допускането за изработването на проекта 
със Заповед № РД-09-50-502 от 30.05.2012 г. на 
главния архитект на Столична община е преди 
влизане в сила на ЗИДЗУТ (ДВ, бр. 82 от 2012 г.) 
на 26.11.2012 г., поради което на основание § 124 
ПЗРЗИДЗУТ производството следва да се довърши 
по реда, действал преди 26.11.2012 г.
Искането за разрешаване изработването на 
ПУП е направено от заинтересовано лице по 
смисъла на чл. 124а, ал. 5 във връзка с чл. 131, 
ал. 1 и ал. 2, т. 1 ЗУТ, което се установява от 
приложените документи за собственост.
С горното е спазена разпоредбата на чл. 124, 
ал. 2 ЗУТ.
Изменението на уличната регулация се нала-
га с оглед на обвързване с действащата улична 
регулация – изменение от о.т. 220а до о.т. 220в; 
от о.т. 100б до о.т. 231 на м. Волуяк.
Спазена е разпоредбата на чл. 14, ал. 3 и 4 ЗУТ.
С проекта за ПУР е спазен чл. 81, ал. 1 ЗУТ, 
тъй като задънената улица от о.т. 238-260 осигу-
рява достъп до УПИ I от кв. 59а и ширината е 
котирана 14 м и завършва накрая с уширение, 
осигуряващо обръщането на автомобилите в 
обратна посока.
Предвиденото застрояване и конкретното 
отреждане на имотите е допустимо в тази ус-
тройствена зона съгласно приложение към чл. 3, 
ал. 2 ЗУЗСО.
Предвид горното проектът не противоречи на 
ОУП на СО, с което е спазено изискването на 
чл. 103, ал. 4 и чл. 104, ал. 1 ЗУТ.
Проектът е изработен върху кадастрална карта, 
с което е спазен чл. 115, ал. 1 и 2 ЗУТ.
Спазени са административнопроизводствените 
правила при издаване на акта. Проектът е съоб-
щен на заинтересованите лица по предвидения в 
закона ред. Извършено е изискуемото съгласуване